มี เพศสัมพันธ์ในช่วงหยุดยา7วัน และกินยาแผงถัดไปช้า2วัน จะท้องมั้ยคะ
สวัสดีค่ะ หากทานยาคุมกำเนิดครบ 21 เม็ด แล้วในวันที่ 4 ของการเว้นระยะ ได้มีเพศสัมพันธ์ โอกาสในการตั้งครรภ์ก็ถือว่ามีน้อยมากอยู่ อย่างไรก็ตาม เมื่อเว้นระยะมา 4 วันแล้ว ควรจะมีประจำเดือนมาแล้ว ซึ่งหากมีประจำเดือนมา ก็แสดงว่าไม่มีการตั้งครรภ์เกิดขึ้นค่ะ และหากเว้นไปครบ 7 วัน แต่ยังไม่ได้เริ่มทานยาคุมแผงใหม่ โดยเลยไป 2 วัน แต่ยังไม่ได้มีเพสสัมพันธ์อีกนับจากที่เว้นครบไป 7 วัน โอกาสในการตั้งครรภ์ก็ถือว่าไม่มี เพียงแต่เมื่อเริ่มทานยาคุมแผงใหม่แล้ว ควรงดการมีเพศสัมพันธ์ไปก่อน 7 วัน เพื่อรอให้ยาคุมได้เริ่มออกฤทธิ์ใหม่ก่อนค่ะแต่หากเว้นระยะไปครบ 7 วันแล้ว หรือเว้นมา 9 วันแล้ว แล้วยังไม่ได้มีประจำเดือนมา (โดยที่ก็ยังไม่ได้เริ่มทานยาคุมแผงใหม่) แนะนำควรตรวจหาการตั้งครรภ์ดูด้วยค่ะ เพราะอาจเกิดการตั้งครรภ์จากการมีเพศสัมพันธ์ในช่วงก่อนหน้านั้นก็ได้ค่ะ